Rikunarita-ORG/Wikinium huggingface dataset:
# ಮುಸ್ಲಿಮ್

ಮುಸ್ಲಿಮ್| ದೆಹಲಿಯ ಜಾಮಾ ಮಸೀದಿಯಲ್ಲಿ ಒಬ್ಬ ಮುಸ್ಲಿಮ್ ಕುಳಿತಿರುವುದು |
| Total population |
| 190 ಕೋಟಿ |
| Founder |
| ಮುಹಮ್ಮದ್ |
| Regions with significant populations |
|  ಇಂಡೋನೇಷ್ಯಾ | 229,620,000 |
|  India | 213,340,000 |
|  ಪಾಕಿಸ್ತಾನ | 200,490,000 |
|  ಬಾಂಗ್ಲಾದೇಶ | 153,010,000 |
|  ನೈಜೀರಿಯ | 104,650,000 |
|  Egypt | 90,420,000 |
|  Iran | 80,880,000 |
|  ಟರ್ಕಿ | 79,090,000 |
|  ಇರಾಕ್ | 41,430,000 |
|  ಅಫ್ಘಾನಿಸ್ತಾನ | 40,610,000 |
| Religions |
| ಸುನ್ನಿ 75% - 90%
ಶಿಯಾ 10% - 20%
ಅಹ್ಮದಿಯಾ < 1% |

**ಮುಸ್ಲಿಮ್** ಅಥವಾ **ಮುಸಲ್ಮಾನ** ಅಥವಾ **ಮಹಮದೀಯ** (ಅರಬ್ಬಿ: المسلم - ಅಲ್-ಮುಸ್ಲಿಮ್) ಐಬ್ರಹೀಮಿಕ ಧರ್ಮಗಳಲ್ಲಿ ಒಂದಾದ ಇಸ್ಲಾಮ್ ಧರ್ಮದ ಅನುಯಾಯಿಯ ಹೆಸರು. ಮುಸ್ಲಿಮರು ಏಕೈಕ ದೇವರನ್ನು ಮಾತ್ರ ನಂಬುತ್ತಾರೆ ಮತ್ತು ಪೂಜಿಸುತ್ತಾರೆ. ಮುಹಮ್ಮದ್‌ರನ್ನು ಅಂತಿಮ ಪ್ರವಾದಿಯೆಂದು ಮತ್ತು ಕುರ್‌ಆನನ್ನು ಅಂತಿಮ ದೇವಗ್ರಂಥವೆಂದು ನಂಬುತ್ತಾರೆ.

ಮುಸ್ಲಿಮರು ಜಾಗತಿಕವಾಗಿ 190 ಕೋಟಿಗಿಂತಲೂ (2020ರ ಅಂದಾಜಿನ ಪ್ರಕಾರ) ಹೆಚ್ಚು ಜನಸಂಖ್ಯೆ ಹೊಂದಿದ್ದು, ಜಗತ್ತಿನ ಒಟ್ಟು ಜನಸಂಖ್ಯೆಯ ಕಾಲು ಭಾಗವನ್ನು (25%) ಒಳಗೊಳ್ಳುತ್ತಾರೆ. ಮುಸ್ಲಿಮರ ಅತಿಹೆಚ್ಚು ಜನಸಂಖ್ಯೆಯಿರುವುದು ಮಧ್ಯಪ್ರಾಚ್ಯ ಮತ್ತು ಉತ್ತರ ಆಫ್ರಿಕದಲ್ಲಿ (93%) ಮತ್ತು ಅತಿಕಡಿಮೆ ಜನಸಂಖ್ಯೆಯಿರುವುದು ಲ್ಯಾಟಿನ್ ಅಮೆರಿಕ-ಕೆರಿಬ್ಬಿಯನ್‌ನಲ್ಲಿ (1% ಕ್ಕಿಂತಲೂ ಕಡಿಮೆ). ದೇಶವಾರು ಲೆಕ್ಕದಲ್ಲಿ ಇಂಡೋನೇಷಿಯಾ ಮೊದಲ ಸ್ಥಾನದಲ್ಲಿದ್ದರೆ (22.9 ಕೋಟಿ), ಭಾರತವು ಎರಡನೇ ಸ್ಥಾನದಲ್ಲಿ (21.3 ಕೋಟಿ) ಮತ್ತು ಪಾಕಿಸ್ಥಾನ ಮೂರನೇ ಸ್ಥಾನದಲ್ಲಿದೆ (20 ಕೋಟಿ). ಮುಸ್ಲಿಮರಲ್ಲಿ ಅನೇಕ ಪಂಗಡಗಳು ಮತ್ತು ವಿಚಾರಧಾರೆಗಳಿದ್ದು ಸುನ್ನಿ ಮತ್ತು ಶಿಯಾಗಳು ಪ್ರಮುಖ ಪಂಗಡಗಳಾಗಿದ್ದಾರೆ. ಒಟ್ಟು ಮುಸ್ಲಿಮ್ ಜನಸಂಖ್ಯೆಯಲ್ಲಿ 75-90% ಸುನ್ನಿ ಮುಸ್ಲಿಮರು ಮತ್ತು 10-20% ಶಿಯಾ ಮುಸ್ಲಿಮರಿದ್ದಾರೆ.

## ಹೆಸರಿನ ಉದ್ಭವ ಮತ್ತು ಅರ್ಥ

ಮುಸ್ಲಿಮ್ ಎಂಬುದು ಒಂದು ಅರೇಬಿಕ್ ಪದವಾಗಿದ್ದು, ಅದು ಇಸ್ಲಾಂ (ಅರೇಬಿಕ್ الإسلام - ಅಲ್-ಇಸ್ಲಾಮ್) ಎಂಬ ಕ್ರಿಯಾಧಾತುವಿನಿಂದ ಉದ್ಭವವಾದ ಕರ್ತೃ ಪದವಾಗಿದೆ. ಭಾಷಿಕ ಅರ್ಥದಲ್ಲಿ ಮುಸ್ಲಿಂ ಎಂದರೆ ಶರಣಾದವನು, ಸ್ವಯಂ ಅರ್ಪಿಸಿಕೊಂಡವನು, ತಲೆಬಾಗಿದವನು. ಪಾರಿಭಾಷಿಕ ಅರ್ಥದಲ್ಲಿ ಮುಸ್ಲಿಂ ಎಂದರೆ ಏಕೈಕ ದೇವರ ಇಚ್ಛೆಗೆ ಶರಣಾದವನು, ಸ್ವಯಂ ಅರ್ಪಿಸಿಕೊಂಡವನು,ಇಸ್ಲಾಂ ಅನ್ನು ಧರ್ಮವಾಗಿ ಸ್ವೀಕರಿಸಿಕೊಂಡವನು ಮತ್ತು ದೇವರ ಏಕೈಕತೆಯನ್ನು ಮತ್ತು ಮುಹಮ್ಮದ್‌ರ ಪ್ರವಾದಿತ್ವವನ್ನು ಒಪ್ಪಿಕೊಂಡವನು.

ಇಸ್ಲಾಮಿಕ್ ನಂಬಿಕೆಯ ಪ್ರಕಾರ ಒಬ್ಬ ವ್ಯಕ್ತಿ ಮುಸ್ಲಿಮ್ ಆಗಲು (ಇಸ್ಲಾಂ ಧರ್ಮಕ್ಕೆ ಮತಾಂತರವಾಗಲು) ಶಹಾದ ಉಚ್ಛರಿಸಬೇಕಾದುದು ಕಡ್ಡಾಯ. ಶಹಾದ ಉಚ್ಛರಿಸುವುದು ಎಂದರೆ ಏಕೈಕ ದೇವರ (ಅಲ್ಲಾಹನ) ಹೊರತು ಆರಾಧನೆಗೆ ಅರ್ಹರಾದ ಬೇರೆ ದೇವರಿಲ್ಲ ಮತ್ತು ಮುಹಮ್ಮದ್ ದೇವರ ಸಂದೇಶವಾಹಕ ಎಂದು ಸಾಕ್ಷಿ ನುಡಿಯುವುದು. ಅರೇಬಿಕ್ ಭಾಷೆಯಲ್ಲಿ ಇದನ್ನು "ಅಶ್‌ಹದು ಅನ್ ಲಾ ಇಲಾಹ ಇಲ್ಲಲ್ಲಾಹ್ ವ ಅಶ್‌ಹದು ಅನ್ನ ಮುಹಮ್ಮದನ್ ರಸೂಲುಲ್ಲಾಹ್" (أشهد أن لا إله إلا الله وأشهد أن محمداً رسول الله) ಎಂದು ಹೇಳುತ್ತಾರೆ. ಇದರ ಅರ್ಥ: "ಅಲ್ಲಾಹನ ಹೊರತು ಆರಾಧನೆಗೆ ಅರ್ಹರಾದ ಅನ್ಯ ದೇವರಿಲ್ಲ ಮತ್ತು ಮುಹಮ್ಮದ್ ಅಲ್ಲಾಹನ ಸಂದೇಶವಾಹಕರು".

ಇಸ್ಲಾಮಿಕ್ ನಂಬಿಕೆಯ ಪ್ರಕಾರ ಮುಹಮ್ಮದ್ ಪೈಗಂಬರ್‌ಗಿಂತ ಮೊದಲು ಬಂದ ಆದಮ್, ನೋಹ್, ಅಬ್ರಹಾಮ್, ಇಷ್ಮಾಯೇಲ್, ಯಾಕೋಬ್, ಮೋಸೆ, ಯೇಸು ಮುಂತಾದ ಪ್ರವಾದಿಗಳೆಲ್ಲರೂ ಮುಸ್ಲಿಮರು. ಏಕೆಂದರೆ ಇವರೆಲ್ಲರೂ ತಮ್ಮ ಇಚ್ಛೆಯನ್ನು ಏಕೈಕ ದೇವರಿಗೆ ಅರ್ಪಿಸಿ ಅವನ ಆಜ್ಞೆಯಂತೆ ಜೀವಿಸಿದ್ದರು ಮತ್ತು ಅದನ್ನೇ ಜನರಿಗೆ ಬೋಧಿಸಿದ್ದರು.

## ವಿದ್ಯಾಭ್ಯಾಸ

ಜಗತ್ತಿನಲ್ಲಿ ಒಟ್ಟು 190 ಕೋಟಿ ಮುಸ್ಲಿಮರಿದ್ದು, ಇಸ್ಲಾಂ ಧರ್ಮವು ಅತಿ ಶೀಘ್ರವಾಗಿ ಬೆಳೆಯುತ್ತಿರುವ ಧರ್ಮವೆಂದು ಪರಿಗಣಿಸಲಾಗಿದೆ. ಮುಸ್ಲಿಮರಲ್ಲಿರುವ ಫಲವತ್ತತೆಯ ಪ್ರಮಾಣವೇ (TFR) ಇದಕ್ಕೆ ಮುಖ್ಯ ಕಾರಣವೆಂದು ಹೇಳಲಾಗುತ್ತದೆ. ಮುಸ್ಲಿಮರಲ್ಲಿ 2.9 ಪ್ರಮಾಣದಲ್ಲಿ ಫಲವತ್ತತೆಯಿದೆ. ಮುಸ್ಲಿಮರ ಶೈಕ್ಷಣಿಕ ಮಟ್ಟವು ಅತ್ಯಂತ ಕಳಪೆಯಾಗಿದ್ದು, ಸರಾಸರಿ 5.6 ವರ್ಷಗಳಷ್ಟು ಮಾತ್ರ ಶಾಲೆಗೆ ಹೋಗುತ್ತಾರೆ. 36% ಮುಸ್ಲಿಮರಿಗೆ ಔಪಚಾರಿಕ ವಿದ್ಯಾಭ್ಯಾಸ ಕೂಡ ಇಲ್ಲ. ಕೇವಲ 8% ಮುಸ್ಲಿಮರು ಮಾತ್ರ ಉನ್ನತ ವಿದ್ಯಾಭ್ಯಾಸವನ್ನು ಪಡೆದಿದ್ದಾರೆ.

## ಉಲ್ಲೇಖಗಳು
# ವಿವಿಧ ದೇಶಗಳ ಅಂತರರಾಷ್ಟ್ರೀಯ ದೂರವಾಣಿ ಕೋಡ್

| ದೇಶ | ಕೋಡ್ |
| --- | --- |
| ಭಾರತ | +೯೧ |
| ಅಫ್ಘಾನಿಸ್ತಾನ | +೯೩ |
| ಅಲ್ಬೇನಿಯ | +೩೫೫ |
| ಅಲ್ಜೀರಿಯಾ | +೨೧೩ |
| ಅಂಡೊರ್ರ | +೩೭೬ |
| ಅರ್ಜೆಂಟೀನ | +೫೪ |
| ಆರ್ಮೇನಿಯ | +೩೭೪ |
| ಆಸ್ಟ್ರೇಲಿಯ | +೬೧ |
| ಆಸ್ತ್ರಿಯ | +೪೩ |
| ಬಹ್ರೈನ್ | +೯೭೩ |
| ಬಾಂಗ್ಲಾದೇಶ | +೮೮೦ |
| ಬೆಲ್ಜಿಯಂ | +೩೨ |
| ಬರ್ಮುಡ | +೧ |
| ಭೂತಾನ್ | +೯೭೫ |
| ಬ್ರೇಝಿಲ್ | +೫೫ |
| ಕೆನಡಾ | +೧ |
| ಮಧ್ಯ ಆಫ್ರಿಕಾದ ಗಣರಾಜ್ಯ | +೨೩೬ |
| ಚೀನಿ ಜನ ಗಣರಾಜ್ಯ | +೮೬ |
| ಕೊಲಂಬಿಯಾ | +೫೭ |
| ಕ್ಯೂಬಾ | +೫೩ |
| ಜೆಕ್ ರಿಪಬ್ಲಿಕ್ | ೦೦೪೨೦ |
| ಕೊರಿಯಾ | ೦೦೮೫೦ |
| ಡೆನ್ಮಾರ್ಕ | ೦೦೪೫ |
| ಈಜಿಪ್ಟ್ | ೦೦೨೦ |
| ಇತಿಯೋಪಿಯಾ | ೦೦೨೫೧ |
| ಫಿನ್-ಲ್ಯಾಂಡ್ | ೦೦೩೫೮ |
| ಫ್ರಾನ್ಸ್ | ೦೦೩೩ |
| ಜೆರ್ಮನಿ | ೦೦೪೯ |
| ಗ್ರೀಕ್ | ೦೦೩೦ |
| ಹೋಂಕೋಂಗ್ | ೦೦೮೫೨ |
| ಹಂಗೇರಿ | ೦೦೩೬ |
| ಐ-ಲ್ಯಾಂಡ್ | ೦೦೩೫೪ |
| ಇಂಡೊನೇಶ್ಯ | ೦೦೬೨ |
| ಇರಾನ್ | ೦೦೯೮ |
| ಇರಾಕ್ | ೦೦೯೬೪ |
| ಇಸ್ರೇಲ್ | ೦೦೯೭೨ |
| ಇಟಲಿ | ೦೦೩೯ |
| ಜಮೈಕಾ | ೦೦೧ |
| ಜಪಾನ್ | ೦೦೮೧ |
| ಜೋರ್ಡನ್ | ೦೦೯೬೨ |
| ಕಜಕಿಸ್ತಾನ | ೦೦೭ |
| ಕೀನ್ಯಾ | ೦೦೨೫೪ |
| ಕೊರಿಯಾ | ೦೦೮೨ |
| ಕುವೈತ್ | ೦೦೯೬೫ |
| ಮಲೇಶ್ಯ | ೦೦೬೦ |
| ಮೆಕ್ಸಿಕೊ | ೦೦೫೨ |
| ಮೊರೋಕೊ | ೦೦೨೧೨ |
| ಮಯನ್ಮಾರ್ | ೦೦೯೫ |
| ನೇಪಾಲ | ೦೦೯೭೭ |
| ನೇದರ್-ಲ್ಯಾಂಡ್ | ೦೦೩೧ |
| ನ್ಯೂಜಿಲ್ಯಾಂಡ್ | ೦೦೬೪ |
| ನೈಜೀರಿಯಾ | ೦೦೨೩೪ |
| ಓಮಾನ್ | ೦೦೯೬೮ |
| ಪಾಕಿಸ್ತಾನ | ೦೦೯೨ |
| ಪೇರು | ೦೦೫೧ |
| ಪಿಲಿಪೈನ್ | ೦೦೬೩ |
| ಪೋಲಂಡ್ | ೦೦೪೮ |
| ಪೋರ್ಚುಗಲ್ | ೦೦೩೫೧ |
| ಖತ್ತಾರ್ | ೦೦೯೭೪ |
| ರೊಮಾನಿಯ | ೦೦೪೦ |
| ರಶ್ಯಾ | ೦೦೭ |
| ಸೌದಿ ಅರೇಬಿಅ | ೦೦೯೬೬ |
| ಸೌತ್-ಆಫ್ರಿಕಾ | ೦೦೨೭ |
| ಸ್ಪೈನ್ | ೦೦೩೪ |
| ಶ್ರಿಲಂಕಾ | ೦೦೯೪ |
| ಸುಡಾನ್ | ೦೦೨೪೯ |
| ಸ್ವಿಡನ್ | ೦೦೪೬ |
| ಸ್ವಿಜರ್-ಲ್ಯಾಂಡ್ | ೦೦೪೧ |
| ಸಿರಿಯಾ | ೦೦೯೬೩ |
| ತಜಕಿಸ್ತಾನ | ೦೦೯೯೨ |
| ತಾಯ್-ಲ್ಯಾಂಡ್ | ೦೦೬೬ |
| ತುರ್ಕಿ | ೦೦೯೦ |
| ಉಗಾಂಡಾ | ೦೦೨೫೬ |
| ಯು.ಏ.ಇ. | ೦೦೯೭೧ |
| ಯು.ಎಸ್.ಎ. | ೦೦೧ |
| ಉಜ್ಬೇಕಿಸ್ತಾನ | ೦೦೯೯೮ |
| ಯೆಮನ್ | ೦೦೯೬೭ |
| ಯುಗೋಸ್ಲಿವಿಯಾ | ೦೦೩೮೧ |
| ಜಿಂಬಾಬೆ | ೦೦೨೬೩ |
# ರಾಜನೀತಿ

ರಾಜನೀತಿ (ಸಂಸ್ಕೃತದಿಂದ: राजनीति, राज [ರಾಜ]+नीति [ನೀತಿ] ಪದಗಳ ಜೋಡಣೆಯಿಂದ ಬರುವುದು, ರಾಜನೀತಿ, 'ಆಡಳಿತದ ಅಧಿಕಾರದ ಜತೆ ಸಂಬಂಧವಿಟ್ಟುಕೊಂಡಿರುವ ಸಮಾಹ') ಗುಂಪುಗಳಲ್ಲಿ ನಿರ್ಧಾರ ಮಾಡುಲು ಸಂಬಂಧಿಸಿದ ಚಟುವಟಿಕೆಗಳ, ಅಥವಾ ವ್ಯಕ್ತಿಗಳ ಮಧ್ಯೆ ಅಧಿಕಾರದ ಸಂಬಂಧಗಳ ರೂಪಗಳ ಕ್ಷೇತ್ರ, ಉದಾಹರಣೆಗೆ ಸಂಪನ್ಮೂಲಗಳ ಮತ್ತು ಸ್ಥಾನಮಾನಗಳ ಹಂಚಿಕೆ. ಸಾಮಾಜಿಕ ವಿಜ್ಞಾನದಲ್ಲಿ ರಾಜನೀತಿ ಮತ್ತು ಸರ್ಕಾರವನ್ನು ಅಧ್ಯಯಿಸುವ ಶಾಖೆಯನ್ನು ರಾಜ್ಯಶಾಸ್ತ್ರವೆಂದು ಕರೆಯಲಾಗುತ್ತದೆ.
# ಹಿಂಸಾಚಾರ

**ಹಿಂಸಾಚಾರ**ವು ಸ್ವಂತದ ಅಥವಾ ಪರರ ಮೇಲೆ ಬಲಪ್ರಯೋಗದ ಅಭಿವ್ಯಕ್ತಿ, ಮತ್ತು ಅದರಿಂದಾಗುವ ವೇದನೆಯಿಂದಾಗಿ ಸ್ವಸಂಕಲ್ಪಕ್ಕೆ ವಿರುದ್ಧವಾಗಿ ಕ್ರಮಕ್ಕೆ ಒತ್ತಾಯಪಡಿಸುವಂತಾಗುತ್ತದೆ. ಈ ಪದದ ಇತರ ಬಳಕೆಗಳು ನಿರ್ಜೀವ (ಭೌತಿಕ) ವಸ್ತುಗಳ ನಾಶವನ್ನು ನಿರ್ದೇಶಿಸುತ್ತವೆ (ಆಸ್ತಿ ಹಾನಿ ನೋಡಿ). ವಿಶ್ವಾದ್ಯಂತ, ಹಿಂಸಾಚಾರವನ್ನು ದುರುಪಯೋಗದ ಒಂದು ಸಾಧನವನ್ನಾಗಿ ಬಳಸಲಾಗುತ್ತದೆ ಮತ್ತು ಇದು ಕಾನೂನು ಹಾಗೂ ಸಂಸ್ಕೃತಿಗೆ ಚಿಂತೆಯ ವಿಷಯವಾಗಿರುವುದರಿಂದ ಅದನ್ನು ಹತ್ತಿಕ್ಕಲು ಮತ್ತು ನಿಲ್ಲಿಸಲು ನಿರಂತರವಾಗಿ ಪ್ರಯತ್ನಗಳು ನಡೆಯುತ್ತವೆ.
# ಎಡಪಂಥೀಯ ರಾಜಕೀಯ

**ಎಡಪಂಥೀಯ ರಾಜಕೀಯ**ವು ಸಮಾಜದಲ್ಲಿ ಸಮಾನತೆಯನ್ನು ತರುವ ಗುರಿಯನ್ನು ಹೊಂದಿರುವ ಒಂದು ರಾಜಕೀಯ ಸಿದ್ಧಾಂತ. ಈ ಸಿದ್ಧಾಂತವು ಸಮಾಜವಾದದಿಂದ ಸಮತಾವಾದದವರೆಗೆ ಅನೇಕ ವಿಧಗಳಲ್ಲಿ ಅನುಸರಿತವಾಗಬಹುದು.
# ಬಲಪಂಥೀಯ ರಾಜಕೀಯ

ರಾಜಕೀಯದಲ್ಲಿ **ಬಲಪಂಥ** ಎಂಬುದು ಅನೇಕ ಸಿದ್ಧಾಂತಗಳನ್ನು ಸೂಚಿಸುತ್ತದೆ. ಪ್ರಮುಖವಾಗಿ ಸಾಂಪ್ರದಾಯತ್ವ, ತೀವ್ರ ರಾಷ್ಟ್ರೀಯತೆವಾದ, ಧಾರ್ಮಿಕತೆಗಳನ್ನು ರಾಜಕೀಯವಾಗಿ ಉಪಯೋಗಿಸುವ ಪಕ್ಷಗಳಿಗೆ ಈ ಪದವನ್ನು ಉಪಯೋಗಿಸಲಾಗುತ್ತದೆ.